### **НАРЕДБА № КО-02-56 от 12.12.1997 г. за лицензиране на изпълнители при прилагане на Закона за собствеността и ползването на земеделските земи и на Закона за възстановяване на собствеността върху горите и земите от горския фонд**

Издадена от министъра на земеделието, горите и аграрната реформа, обн., ДВ, бр. 123 от 22.12.1997 г., изм. и доп., бр. 50 от 5.05.1998 г., бр. 33 от 9.04.1999 г., изм., бр. 31 от 4.04.2003 г.

### **Раздел I Общи положения**

**Чл. 1.** С тази наредба се уреждат условията и редът за лицензиране на изпълнители във връзка с прилагане на нормативната уредба при възстановяване на собствеността върху земеделските земи, при поддържане и осъвременяване на плановете за земеразделяне и на другите материали и данни, получени при прилагане на ЗСПЗЗ и при прилагане на Закона за възстановяване на собствеността върху горите и земите от горския фонд (ЗВСГЗГФ).

**Чл. 2.** Наредбата има за цел да осигури защита на обществените интереси и инвеститорите чрез определяне на специалисти и фирми, които технически компетентно да изпълняват проектантските и геодезически дейности при възстановяване на собствеността върху земеделските земи и горите и земите в горския фонд.

**Чл. 3.** Лицензирането на изпълнителите, подновяването и отнемането на лицензите се извършва от министъра на земеделието и храните или упълномощено от него длъжностно лице.

**Чл. 4.** (1) (Изм. - ДВ, бр. 50 от 1998 г.) Лицензите се издават по образец с валидност 5 години.

(2) Лицензът не може да се преотстъпва или прехвърля на други лица.

**Чл. 5.** (1) (Доп. - ДВ, бр. 50 от 1998 г.) Лиценз за изпълнител - физическо лице може да се получи от специалист с висше образование по специалностите: геодезия, фотограметрия и картография, земеустройство или маркшайдер или специалист с научно звание в областта на геодезията, земеустройството и маркшайдер (приложение № 1).

(2) (Изм. - ДВ, бр. 50 от 1998 г.) Лиценз за фирма изпълнител, регистрирана по Търговския закон, може да се получи, ако в нея по основен трудов договор работи лицензиран специалист (приложение № 2).

(3) (Нова - ДВ, бр. 50 от 1998 г.) Служебен лиценз може да се получи от длъжностни лица, ако отговарят на изискванията по ал. 1 и работят по основен трудов договор в управление "Координация и контрол на поземлената реформа" при МЗХ, в ГУ "Поземлена собственост" при МЗХ, в общинска служба по земеделие и гори, както и в МРРБ, ако изпълняват функции на председател на приемателна комисия по технически дейности по ЗСПЗЗ (приложение № 3). Служебният лиценз служи само за изпълнение на служебни задължения при контрола и приемането на технически дейности по ЗСПЗЗ, ЗВСГЗГФ и правилниците за тяхното прилагане.

(4) (Нова - ДВ, бр. 33 от 1999 г.) Лиценз може да се получи от фирма- изпълнител, регистрирана по Търговския закон, за окончателно завършване на техническите дейности по договорирани обекти.

### **Раздел II Условия и ред за издаване на лиценз**

**Чл. 6.** (1) (Изм. - ДВ, бр. 50 от 1998 г., бр. 33 от 1999 г.) За получаване на лиценз физическото или юридическото лице подава заявление в МЗХ по образец съгласно приложение № 4.

(2) Към заявлението по ал. 1 за лиценз на физическо лице се прилагат:

1. копие от диплом за завършено висше образование по специалност съгласно чл. 5, ал. 1 или документ, удостоверяващ получаването на съответно научно звание или научна степен;

2. копие от документ, доказващ минимален трудов стаж по специалността 3 години;

3. трудова автобиография, в която се посочва и участие в изпълнение на техническите дейности при прилагане на ЗСПЗЗ;

4. свидетелство за съдимост;

5. документ за внесена такса.

(3) (Изм. - ДВ, бр. 33 от 1999 г.) Към заявлението по ал. 1 за лиценз на фирма, регистрирана по Търговския закон, се прилагат:

1. копие на съдебното решение за регистрация;

2. заверено от ръководителя извлечение от щатното разписание за специалистите;

3. копие от лицензи на специалистите от щатното разписание;

4. списък на изработени обекти при прилагане на ЗСПЗЗ;

5. документ за внесена такса.

(4) (Нова - ДВ, бр. 50 от 1998 г.) Към заявлението по ал. 1 за получаване на служебен лиценз се прилагат документите по ал. 2, т. 1 - 4, както и документ за заеманата длъжност.

**Чл. 7.** (1) (Изм. - ДВ, бр. 33 от 1999 г.) Заявленията се завеждат в деловодството на МЗХ и служебно се предават на техническия секретар на специализираната комисия за регистриране.

(2) Заявленията се разглеждат от 5-членната специализирана комисия по ал. 1, назначена от министъра на ЗГАР.

**Чл. 8.** (1) Комисията по чл. 7, ал. 2 разглежда приетите и заведени заявления и се произнася с протоколно решение в срок до 30 дни от датата на регистрирането им.

(2) На одобрените изпълнители в едномесечен срок се издава лиценз.

(3) Неодобрените заявители писмено се уведомяват в срока по ал. 2. Отказът подлежи на обжалване по административен ред пред министъра на земеделието и храните.

**Чл. 9.** (1) Заседанията на комисията по чл. 7, ал. 2 са редовни, когато в тях участват повече от 2/3 от членовете й.

(2) Комисията приема решения с мнозинство от половината, плюс един от участващите в заседанието членове.

**Чл. 10.** Лиценз не се издава при направен мотивиран отказ от комисията при:

1. непълна документация към заявлението;

2. отнемане на лиценз през последните 2 години;

3. липса на изискуемата квалификация;

4. доказани нарушения на нормативната база и договорните задължения и системни санкции за некачествена работа.

### **Раздел III Вписване, подновяване, контрол и отнемане на лицензите**

**Чл. 11.** (1) Всеки издаден или подновен лиценз се вписва в публичен регистър на ГУ "Поземлена собственост" под номер, съответстващ на реда на вписването.

(2) Регистърът по ал. 1 съдържа:

1. регистрационен номер;

2. дата на вписване;

3. трите имена (наименование на фирма), ЕГН (Булстат) и адрес;

4. срок на лиценза;

5. отнемане на лиценза.

(3) Главно управление "Поземлена собственост" периодично публикува актуализирания регистър по ал. 1 и извадки от него обявява за сведение на видно място в населените места.

**Чл. 12.** (1) За подновяване на лиценз след изтичане на срока по чл. 4, ал. 1 се подава заявление по реда на чл. 6 и копие от издадения лиценз.

(2) За подновяване на лиценза се взема предвид дейността на изпълнителя през предходния период, в т. ч. извършените нарушения и техния характер.

(3) При получаване на нов лиценз (подновен лиценз) валидното до момента удостоверение или лиценз (оригинал) се предават в специализираната комисия.

(4) (Отм. - ДВ, бр. 50 от 1998 г.).

**Чл. 13.** (1) Министърът на земеделието и храните чрез ГУ "Поземлена собственост", областните земеделски служби и общинските служби по земеделие и гори упражнява контрол по извършваните от изпълнителите технически дейности при прилагане на ЗСПЗЗ и ЗВСГЗГФ.

(2) Констатираните нарушения на нормативната база и техническите инструкции и указания и случаите на некачествена работа писмено се докладват в специализираната комисия. Органите по ал. 1 докладват и случаите на нарушения, санкционирани по чл. 39, ал. 2 ЗСПЗЗ.

(3) Специализираната комисия определя кои от нарушенията са основание за отнемане на лицензи и за тях подготвя протоколно решение. Сведенията за всички нарушения се прилагат към досието на изпълнителя.

**Чл. 14.** (1) Лицензът може да бъде отнет преди изтичане на срока по чл. 4, ал. 1, когато се установи, че лицензираният изпълнител:

1. е извършил нарушения по чл. 13, ал. 3;

2. се е лишил от необходимите лицензирани специалисти;

3. извършва доказани умишлени нарушения на нормативната база с цел лично облагодетелстване или в полза на други лица;

4. е санкциониран по чл. 39, ал. 2 ЗСПЗЗ;

5. използва лиценза за авторизиране на дейности, изпълнявани от нелицензирани изпълнители;

6. е направил опит за фалшифициране на лиценза или на документи, необходими за получаването му.

(2) Отнемането на издаден лиценз с неизтекъл срок се извършва от министъра на земеделието и храните или упълномощено от него длъжностно лице въз основа на писмено предложение-протокол на специализирана комисия по чл. 13, ал. 3.

(3) Главното управление "Поземлена собственост" публикува списъците на изпълнителите, чиито лицензи са отнети, поставя ги на видно място в населените места и уведомява заинтересованите страни.

(4) Прекратява се договорът с фирма, която в двумесечен срок от влизането в сила на тази наредба не е лицензирана или лицензът й е отнет.

(5) Общинските служби по земеделие и гори и приемателните комисии на технически дейности при прилагане на ЗСПЗЗ и ЗВСГЗГФ отказват приемането им, когато те са извършени и докладвани от нелицензиран изпълнител или от изпълнители с отнет лиценз.

**Чл. 15.** (1) При сключване на договори, допълнителни споразумения към договори или при предоговориране на технически дейности при прилагане на ЗСПЗЗ и ЗВСГЗГФ към документите се прилагат копие от лиценза на специалиста и на фирмата. В договора се вписват номерата и датите на издаването на лиценза.

(2) При промяна в щатното разписание на изпълнителя в едномесечен срок се уведомява възложителят по договора за данните за лицензиране на нов специалист.

### **ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Наредбата се издава в изпълнение на чл. 14, ал. 1, т. 2 ЗСПЗЗ.

**§ 2.** (1) (Изм. - ДВ, бр. 50 от 1998 г.) Размерът на таксите по чл. 6, ал. 2, т. 5 и ал. 3, т. 5 се определя съответно съгласно чл. 7, т. 1 и 3 от Тарифата за таксите, събирани от органите по поземлена собственост (обн., ДВ, бр. 57 от 1997 г.; изм., бр. 20 от 1998 г.).

(2) (Изм. - ДВ, бр. 33 от 1999 г.) Събраните средства по ал. 1 се внасят в бюджета на МЗХ.

(3) Отказът за издаване на лиценз не е основание за възстановяване на внесената такса.

(4) (Изм. - ДВ, бр. 33 от 1999 г.) Необходимите средства за финансиране на разходите за лицензионен документ, създаването, воденето и публикуването на регистъра на лицензираните изпълнители, както и разходите за правни експерти и други услуги, разходите за материали и командировки и разходите за осъществяване на контролна дейност се осигуряват от бюджета на МЗХ.

**§ 3.** Тази наредба отменя съществуващите правила за издаване на удостоверения и изготвяне на списък на лицата, които имат право да осъществяват проекто-проучвателни дейности по техническите дейности при прилагане на ЗСПЗЗ съгласно отменените текстове на чл. 59, ал. 1, т. 9 и 11 ППЗСПЗЗ.

**§ 4.** Изпълнението на тази наредба се възлага на упълномощено лице от министъра на земеделието и продоволствието.

**§ 5.** С тази наредба се отменя Наредба № 2 от 1997 г. за лицензиране на специалисти за изпълнение на технически дейности по ЗСПЗЗ на основание чл. 59 ППЗСПЗЗ.

**§ 6.** (Нов - ДВ, бр. 50 от 1998 г.) (1) Лицата, притежаващи удостоверение, което им дава право за извършване на технически дейности по прилагане на ЗСПЗЗ и ППЗСПЗЗ, за да запазят правата си, са длъжни да направят искане за получаване на лиценз при условията и по реда на тази наредба в 3-месечен срок от обнародване на изменението в "Държавен вестник".

(2) Издадените удостоверения стават невалидни след изтичане на срока по ал. 1, съответно при отказ да се издаде лиценз.



ПОСТАНОВЛЕНИЕ № 70 на Министерския съвет от 26 март 2003 г. за изменение и допълнение на Правилника за прилагане на Закона за собствеността и ползването на земеделските земи

(ДВ, бр. 31 от 2003 г.)

. . . . . . . . . . . . . . . . . . . . . . . . . . . . . . . . . . . .

Допълнителна разпоредба

§ 47. (1) . . . . . . . . . . . . . . . . . . . . . . . . . . . . . . .

(2) Навсякъде в правилника и в другите подзаконови нормативни актове, приети от Министерския съвет, думите "поземлена комисия", "поземлената комисия", "общинските поземлени комисии", "поземлени комисии" и "поземлените комисии" се заменят съответно с "общинска служба по земеделие и гори", "общинската служба по земеделие и гори", "общински служби по земеделие гори" и "общинските служби по земеделие и гори".

. . . . . . . . . . . . . . . . . . . . . . . . . . . . . . . . . . . .

ПРЕХОДНИ И ЗАКЛЮЧИТЕЛНИ РАЗПОРЕДБИ към Постановление № 168 на Министерския съвет от 23 юли 2007 г. за преобразуване на Националното управление по горите в Държавна агенция по горите

(ДВ, бр. 62 от 2007 г., в сила от 19.07.2007 г.)

........................................................................

§ 6. В нормативните актове на Министерския съвет:

1. Думите "министърът на земеделието и горите" и "министъра на земеделието и горите" се заменят съответно с "министърът на земеделието и продоволствието" и "министъра на земеделието и продоволствието".

2. Думите "Министерството на земеделието и горите" и "Министерство на земеделието и горите" се заменят съответно с "Министерството на земеделието и продоволствието" и "Министерство на земеделието и продоволствието".

3. Думите "Националното управление по горите" и "Национално управление по горите" се заменят съответно с "Държавната агенция по горите" и "Държавна агенция по горите".

4. Думите "ръководителят на Националното управление по горите" и "началникът на Националното управление по горите" и думите "ръководителя на Националното управление по горите" и "началника на Националното управление по горите" се заменят съответно с "председателят на Държавната агенция по горите" и "председателя на Държавната агенция по горите".

§ 7. Министърът на финансите да извърши необходимите корекции по бюджетите на Министерството на земеделието и продоволствието и на Министерския съвет.

§ 8. Постановлението се приема на основание на Решение на Народното събрание от 18 юли 2007 г. за промяна в структурата на Министерския съвет и чл. 47, ал. 1 от Закона за администрацията.

§ 9. Постановлението влиза в сила от 19 юли 2007 г.

ЗАКЛЮЧИТЕЛНА РАЗПОРЕДБА към Постановление № 194 на Министерския съвет от 5 август 2008 г. за изменение на

Тарифата за таксите, които се събират от

Националната служба по зърното и фуражите към министъра на земеделието и храните

(ДВ, бр. 71 от 2008 г.)

§ 5. В нормативните актове на Министерския съвет:

1. Думите "министърът на земеделието и продоволствието" и "министъра на земеделието и продоволствието" се заменят съответно с "министърът на земеделието и храните" и "министъра на земеделието и храните".

2. Думите "Министерството на земеделието и продоволствието" и "Министерство на земеделието и продоволствието" се заменят съответно с "Министерството на земеделието и храните" и "Министерство на земеделието и храните".

**Приложение № 1 към чл. 5, ал. 1** чл. 5, ал. 1

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Изм. - ДВ, бр. 50 от 1998 г.)   |  |  | | --- | --- | | МИНИСТЕРСТВО НА ЗЕМЕДЕЛИЕТО И ХРАНИТЕ | | | ЛИЦЕНЗ | | | № . . . . . . | | | София, . . . . . . . | | | Министерството на земеделието и храните на основание чл. 3 от Наредбата за лицензиране на изпълнителите при прилагане на Закона за собствеността и ползването на земеделските земи и на Закона за възстановяване собствеността върху горите и земите от горския фонд (обн., ДВ, бр. 123 от 1997 г.; изм. и доп., бр. 50 от 1998 г.) | | | ЛИЦЕНЗИРА | | | . . . . . . . . . . . . . . . . . . . . . . . . . . . . . . . . . . | | | . . . . . . . . . . . . . . . . . . . . . . . . . . . . . . . . . . | | | (име: собствено, бащино и фамилно; ЕГН; домашен адрес) | | | да извършва технически дейности при прилагане на ЗСПЗЗ и ЗВСГЗГФ и | | | правилниците за тяхното прилагане. | | |  | Срокът за валидност на лиценза е 5 години. | |  | Таксата е платена съгласно чл. 7, т. 3 от Тарифата за таксите, | | събирани от органите по поземлена собственост (обн., ДВ, бр. 57 от 1997 г.;  изм., бр. 20 от 1998 г.). | | | Министър: . . . | | |

**Приложение № 2 към чл. 5, ал. 2** чл. 5, ал. 2

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Ново - ДВ, бр. 50 от 1998 г.)   |  |  | | --- | --- | | МИНИСТЕРСТВО НА ЗЕМЕДЕЛИЕТО И ХРАНИТЕ | | | ЛИЦЕНЗ | | | № . . . . . . | | | София, . . . . . . . | | | Министерството на земеделието и храните на | | | основание чл. 3 от Наредбата за лицензиране на изпълнителите при прилагане на | | | Закона за собствеността и ползването на земеделските земи и на Закона за | | | възстановяване собствеността върху горите и земите от горския фонд (обн., ДВ, | | | бр. 123 от 1997 г.; изм. и доп., бр. 50 от 1998 г.) | | | ЛИЦЕНЗИРА | | | . . . . . . . . . . . . . . . . . . . . . . . . . . . . . . . . . . | | | . . . . . . . . . . . . . . . . . . . . . . . . . . . . . . . . . . | | | (пълно наименование, седалище и адрес на управление на | | | фирмата, съдебна регистрация, БУЛСТАТ) | | | да извършва технически дейности при прилагане на ЗСПЗЗ и ЗВСГЗГФ и | | | правилниците за тяхното прилагане. | | |  | Срокът за валидност на лиценза е 5 години. | |  | Таксата е платена съгласно чл. 7, т. 3 от Тарифата за таксите, | | събирани от органите по поземлена собственост (обн., ДВ, бр. 57 от 1997 г.;  изм., бр. 20 от 1998 г.). | | | Министър: . . . . | | |

**Приложение № 3 към чл. 5, ал. 3** чл. 5, ал. 3

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| (Ново - ДВ, бр. 50 от 1998 г.)   |  | | --- | | Служебен | | МИНИСТЕРСТВО НА ЗЕМЕДЕЛИЕТО И ХРАНИТЕ | | ЛИЦЕНЗ | | № ....... | | София, ....................... | | Министерството на земеделието и продоволствието на основание чл. 3 от Наредбата за лицензиране на изпълнителите при прилагане на Закона за собствеността и ползването на земеделските земи и на Закона за възстановяване собствеността върху горите и земите от горския фонд (обн., ДВ, бр. 123 от 1997 г.; изм. и доп., бр. 50 от 1998 г.) | | ЛИЦЕНЗИРА | | ................................................................ ................................................................ | | (име: собствено, бащино и фамилно; ЕГН; домашен адрес) | | да извършва технически дейности при прилагане на ЗСПЗЗ и ЗВСГЗГФ  и правилниците за тяхното прилагане. | | Срокът за валидност на лиценза е до изтичане срока на трудовия договор с ...................................................... ................................................................ | | Министър: | |

**Приложение № 4 към чл. 6, ал. 1** чл. 6, ал. 1

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Предишно приложение № 2 към чл. 6, ал. 1 - ДВ, бр. 50 от 1998 г.)   |  |  |  | | --- | --- | --- | |  | | ДО  МИНИСТЪРА НА  ЗЕМЕДЕЛИЕТО И ХРАНИТЕ | | ЗАЯВЛЕНИЕ | | | | за лицензиране на изпълнител на техническите дейности | | | | при прилагане на ЗСПЗЗ и ЗВСГЗГФ | | | | Заявител . . . . . . . . . . . . . . . . . . . . . . . . . . . . . . . | | | | (пълно наименование и адрес на фирмата) | | | | . . . . . . . . . . . . . . . . . . . . . . . . . . . . . . . . . . . . . . . | | | | . . . . . . . . . . . . . . . . . . . . . . . . . . . . . . . . . . . . . . . | | | | (или трите имена, ЕГН и домашния адрес на специалиста) | | | | Телефон: . . . . . . . . . . . . . Факс: . . . . . . . . . . . . . . . | | | | Моля да ми бъде издаден (подновен) лиценз за извършване на | | | | техническите дейности по прилагане на Закона за собствеността и ползването на | | | | земеделските земи и Закона за възстановяване собствеността върху горите и | | | | земите от горския фонд. | | | |  | Приложение: | | |  | Опис на документите съгласно чл. 6 от Наредбата за лицензиране на | | | изпълнителите по прилагане на Закона за собствеността и ползването на | | | | земеделските земи и Закона за възстановяване на собствеността върху горите и | | | | земите от горския фонд. | | | | Дата: . . . . . . . | | | | Заявител: . . . . . . . . | | | | (подпис и печат) | | | |  |  |  | |

**Приложение № 5**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| към чл. 5, ал. 4  (Ново - ДВ, бр. 33 от 1999 г.)     |  | | --- | | РЕПУБЛИКА БЪЛГАРИЯ | | МИНИСТЕРСТВО НА ЗЕМЕДЕЛИЕТО И ХРАНИТЕ | | ЛИЦЕНЗ | | № . . . . . . | | София, . . . . . . . | | Министерството на земеделието и храните на основание | | чл. 3 от Наредбата за лицензиране на изпълнителите при прилагане на Закона за | | собствеността и ползването на земеделските земи и на Закона за възстановяване | | собствеността върху горите и земите от горския фонд | | ЛИЦЕНЗИРА | | . . . . . . . . . . . . . . . . . . . . . . . . . . . . . . . . . . | | . . . . . . . . . . . . . . . . . . . . . . . . . . . . . . . . . . | | да извършва технически дейности при прилагане на ЗСПЗЗ и ЗВСГЗГФ и  правилниците за тяхното прилагане. | | Лицензът е валиден до окончателно приключване на договорираните | | Обекти. | | Министър: . . . . . . . . | |